OpenLLM-France/wikimedia huggingface dataset:
# QatarEnergy

QatarEnergy (arabieraz: قطر للطاقة‎), lehen Qatar Petroleum (QP) deitua, Dohan egoitza duen petrolio-enpresa estatala da.
Konpainiak petrolio- eta gas-operazio guztiak egiten ditu Qatarren, esplorazioa, ekoizpena, fintzea, garraioa eta biltegiratzea barne. Saad Sherida al-Kaabi presidentea Energia eta Industria Ministerioko burua ere bada, eta, 2007ko apiriletik aurrera, Qatarreko Lehen Ministro albokoa. Beraz, QPren operazioak zuzenean lotuta daude Estatuko plangintzako erakundeekin, agintaritza arautzaileekin eta politikak formulatzeko erakundeekin. Oro har, petrolioaren eta gas naturalaren diru-sarrerak herrialdeko BPGaren % 60 dira. 2021ean, petrolio eta gas erreserbak egiten dituen munduko bostgarren petrolio-konpainia handiena zen.

## Erreferentziak

* ↑ (Ingelesez) «Russian oil and gas: headed for long-term decline?» Financial Times 2022-06-07.

## Kanpo estekak

* Datuak: Q1811692
# Qatar Investment Authority

Qatar Investment Authority (arabieraz: جهاز قطر للاستثمار‎) (QIA) Qatarko inbertsio funts subiranoa da, tokiko eta nazioarteko inbertsioan espezializatua. 2005ean sortu zuten, Qatarreko Gobernua jasotzen ari zen petrolioaren eta gas naturalaren industriak sortutako superabitak kudeatzeko. Qatarrek energiaren prezioekiko duen mendekotasunetik eratorritako arriskuak minimizatzeko planteatutako estrategiaren ondorioz, funtsak batez ere nazioarteko merkatuetan inbertitu zuen (Estatu Batuak, Europa eta Asia), baita energiaren sektoretik kanpoko Qatarren ere.
QIAk erabat kontrolatzen du Qatari Diar (Qatari Diar Real Estate Investment Company) higiezinen inbertsio-funtsa.
Kalkuluen arabera, QIAk 60.000 milioi estatubatuar dolarretik gorako aktiboak mantentzen ditu, eta kopuru hori nabarmen handitu zen 2011n estatuak bere hedapen-proiektua osatzen duenean gas natural likidotuaren (GNL) munduko esportatzaile handiena izateko, 77 milioiko ekoizpen-ahalmenarekin. Qatarreko ekonomia munduko dinamikoenetako bat izan da azken hamarkadetan, BPGren hazkundea 8.000 dolarrekoa izan baitzen 1995ean, gaur egun zenbatetsitako 52.000 dolarretaraino.
QIAko zuzendari exekutiboa eta presidentea Hamad bin Jassim bin Jaber Al Thani xekea da. QIA ez da kotizazio publikoko holding bat. Ez dago argi QIAk errege-etxeko kideen inbertsio pertsonalak Qatarreko estatuko funtsekin nahasten dituen ala ez. Erabaki gehienak Hamad bin Jassem bin Jabr Al Thani xekearen babespean hartzen dira, nahiz eta QIAk orientazio profesionaleko inbertsio-funtsa dela aldarrikatu. QIA inbertsio-funtsak ez du islamiar xaria jarraitzen, bankuen sektorean eta mundu osoan onartzen ez diren beste aktibo batzuetan inbertsioak egiten dituela eta.

## Erreferentziak

* ↑ (Ingelesez) Landler, Mark; Werdigier, Julia. (2007/12/11). «UBS Records a Big Write-Down and Sells a Stake» New York Times.
* ↑ (Ingelesez) Bloomberg News. (2008/02/19). «Qatar Buying Credit Suisse Shares on Open Market» New York Times.

## Kanpo estekak

* Datuak: Q1571175
# Qatarko bandera

Qatarko bandera :
| Erabilera | |
| Proportzioa | 11:28 |
| Erabakia | 1971 |
| Koloreak | |
Qatarko bandera 1971ko uztailaren 9an erabakitakoa da. Kolore zuriz eta moratuz osatuta dago. Kolore zuriak bakea adierazten du bandera gehienetan bezalaxe eta kolore moratuak Qatarrek jasando gerrak sinbolizatzen ditu.
Bahraingo banderaren berdintsua da.

## Kanpo estekak

* Datuak: Q172530
* Multimedia: National flag of Qatar / Q172530
# Qatarko futbol selekzio nazionala

Qatarko futbol selekzio nazionala (arabieraz: منتخب قطر لكرة القدم‎) herrialde hartako futbol ordezkaria da. Asiako Futbol Kopa irabazi zuen 2019an eta 2022an Munduko Txapelketa antolatu zuen.

## Palmaresa
### Munduko Futbol Txapelketa

* 2022an antolatutako txapelketan soilik izan da, etxeko taldea baitzen.

### Asiako Futbol Kopa

* Txapeldun (1): 2019.

### Olinpiar Jokoetako futbol txapelketa

* 1984an sailkatu zen eta 15. egin zuen.

### Arabiar Kopa

* Bigarrena 1998an eta hirugarrena 2021ean.

### Golkoko Kopa

* Txapeldun (3): 1992, 2004, 2014
* Finalista (4): 1984, 1990, 1996, 2002

### Asia Mendebaldeko Txapelketa

* Txapeldun (1): 2014.

### Gonbidaturik

* Amerika Kopa (0): 2019an 10. egin zuen.
* CONCACAF Urrezko Kopa (0): hirugarren 2021ean.

## Ibilbidea

| Urtea | Munduko Txapelketa |
| 1930- 2018 | ez zen sailkatu |
| 2022 | |
| Urtea | Asiako Txapelketa |
| 1980 | 8.a |
| 1984 | 5.a |
| 1988 | 5.a |
| 1992 | 6.a |
| 1996 | ez zen sailkatu |
| 2000 | 8.a |
| 2004 | 14.a |
| 2007 | 14.a |
| 2011 | 7.a |
| 2015 | 13.a |
| 2019 | Txapelduna |

## Uniformea

* 2019 ||
* 2022 ||

## Jokalari aipagarrienak

2022ko irailaren 9an eguneratua.
* Golegile nagusiak:
| # | Jokalaria | Parte hartzeak |
| 1 | Almoez Ali | 42 |
| | Mansour Muftah | 42 |
| 3 | Mubarak Mustafa | 41 |
| 4 | Sebastián Soria | 39 |
| 5 | Hassan Al-Haydos | 36 |
* Partehartze gehien:
| # | Jokalaria | Parte hartzeak | Ibilbidea |
| 1 | Hassan Al-Haydos | 169 | 2008- |
| 2 | Abdelkarim Hassan | 130 | 2010- |
| 3 | Sebastián Soria | 123 | 2006-2017 |
| 4 | Karim Boudiaf | 115 | 2013- |
| 5 | Wesam Rizik | 112 | 2001-2014 |

## Kanpo estekak

* (Arabieraz) Qatarko futbol federazioaren webgune ofiziala
* Datuak: Q232731
* Multimedia: Qatar national football team / Q232731
# Qatarko Museo Nazionala

Qatarko Museo Nazionala (arabieraz: المتحف الوطني في قطر) estatu horren museo nazionala da. Doha hirian dago. Egungo eraikina 2019ko martxoaren 28an ireki zen jendearentzat, 1975ean inauguratu zen aurreko eraikinaren ordez. Eraikina Jean Nouvel arkitektoak diseinatu zuen; horretarako Qatarren aurki daitekeen basamortuko kristal arrosan inspiratu zen. Museoak Abdullah bin Jassim Al Thani xekearen jauregia hartzen du, Qatarko nortasun nazionalaren bihotza. 2013tik zuzendaria Sheikha Amna da.

## Bildumak

Oso eraikin moderno barruan bilduma desberdinak ikus daitezke:
* Lurraldearen ekologia
* Beduinoen kultura
* Jantziak
* Herri-kultura
* Etorkizuna

## Iruditegia

* Museoaren denda.
* Bertako animaliak.
* Baleen audiobisuala.
* Barrualdea.

## Kanpo estekak

* (Ingelesez):Museoaren webgune ofiziala.
* (Ingelesez):Bideoa Youtuben.
* Datuak: Q22079715
* Multimedia: National Museum of Qatar / Q22079715
# Qatranaita

Qatranaita mineral bat da.

## Ezaugarriak

Qatranaita elementu kimiko mineralaren formula kimikoa hau da: ${\ce {CaZn2(OH)6(H2O)2}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Qatranaite: Mineral information, data and localities.» www.mindat.org (Noiz kontsultatua: 12-05-2019).
# Qattara sakonunea

Qattara sakonunea (arabieraz: منخفض القطارة‎, Munḫafaḍ al-Qaṭṭārah) Egipto ipar-mendebaldeko sakonune endorreikoa da, Mendebaldeko basamortuaren barnean dagoena. 19.605 kilometro koadroko eremua hartzen du, eta punturik sakonena itsas-mailaren azpitik 133 metrora dago. Gatz-lautadak eta aintzira gaziak daude. Bigarren Mundu Gerrako El-Alameingo lehen eta bigarren guduetan, igaroezina izan zen tanke eta gainerako ibilgailu militarrentzat. Horretaz baliatu zen britainiar armada Erwin Rommelen erasoaldiari aurre egiteko.

## Erreferentziak

* ↑ Qattara Depression. 2018 Encyclopædia Britannica, britannica.com (Noiz kontsultatua: 2018-9-8).

## Kanpo estekak

* Datuak: Q841050
* Multimedia: Qattara Depression / Q841050
# Qatarren banaketa administratiboa

Qatarren banaketa administratiboa 2015ean ezarri zuten. Harrezkero, herrialdea 8 udalerritan (baladiyah) dago banatua:
| Zbk. | Udalerria (Baladiyah) | بلدية | Biztanleria (2015) | Azalera (km$^2$) |
| 1 | Al Shamal | الشمال | 8.794 | 859,8 |
| 2 | Al Khor | الخور | 202.031 | 1.613,3 |
| 3 | Al-Shahaniya | الشحانية | 187.571 | 3.309 |
| 4 | Umm Salal | أم صلال | 90.835 | 318,4 |
| 5 | Al Daayen | الضعاين | 54.339 | 290,2 |
| 6 | Ad Dawhah (Doha) | الدوحة | 956.457 | 202,7 |
| 7 | Al Rayyan | الريان | 605.712 | 2.450 |
| 8 | Al Wakrah | الوكرة | 299.037 | 2.577,7 |
| | Dawlat Qatar | دولة قطر | 2.404.776 | 11.621,1 |

## Behinolako udalerriak

* Al Jemailiya (2004ra arte)
* Al Ghuwariyah (2004ra arte)
* Jariyan al Batnah (2004ra arte)
* Mesaieed (Umm Sa'id) (2006ra arte)

## Erreferentziak

* ↑ (Ingelesez) Qatar Ministry of Municipality and Environment. Qatar Municipalities. .
* 1 2 3 (Ingelesez) Ministry of Development Planning and Statistics. (2004ko martxoa). Population By Gender, Municipality And Zone. .
* ↑ (Ingelesez) «Law No. 12 of 2006 concerning the Cancelled Municipality of Mesaieed» almeezan.qa.

## Kanpo estekak

* Datuak: Q15623966
* Multimedia: Subdivisions of Qatar / Q15623966
# Probako merkatu

Probako merkatua produktu berri bat esparru mugatu batean eta kantitate txikietan probatzeko erabiltzen den eremu geografiko edo demografiko bat da. Produktuak merkatuan orokorren izango duen harrera probatzeko erabiltzen da.
Zenbait abantaila baina baita ere desabantaila dituzte probako merkatuek. Lehenik, abantailei dagokienez, produktuaren harrera nolakoa izango den ikus daiteke, produktuak akatsen bat daukan egiazta daiteke, etorkizunean izango dituen salmentak ondoriozta daitezke eta marketin politika ezberdinen eragina ikuskatzea ahalbidetzen du.
Desabantailei dagokienez, normalean, probak garestiak dira, eta horrez gain, hautatu den laginak populazio osoaren errealitatea ez islatzea gerta liteke eta emaitza faltsuak eman. AUrrekoaz gain, produktua gutxi erosten bada, denbora mugatua denez, lehenengo erosketa aztertu daiteke baina ez ondorengoak. Gainera, probaren bidez askotan ezin dira merkataritza estrategia guztiak aztertu eta lehiakideek ohartarazi daitezke enpresaren asmoez, berrikuntzaren abantaila galduz.

## Kanpo estekak

* Datuak: Q2406468
# Probabilitatearen axiomatika

Probabilitatearen axiomatika gertakizun zenbaiten gainean definituriko funtzio bat gertakizun horiei buruzko probabilitateak modu konsistentean definitzen dituen axiomen multzoa da. Andrei Kolmogorov matematikariak definitu zituen axioma horiek lehen aldiz 1933 urtean, horietatik erator daitezkeen propietateekin batera.
# Probabilitatearen dentsitate-funtzio

Probabilitate teorian, probabilitatearen dentsitate-funtzioa, probabilitate-dentsitatea edo besterik gabe dentsitate-funtzioa, labur pdf ere deitua, zorizko aldagai jarraitu baten balioen probabilitate-banaketa azaltzeko moduetako bat da, tarte bati daogkion probabilitatea dentsitate-funtzioaren integralaren bitartez, tarte horretan x ardatzaren eta funtzioaren artean dagoen azaleraren bitartez alegia, definitzen dena. Zehatzago, f(x) dentsitate-funtzioa izanik,
    $\operatorname {P} [a\leq X\leq b]=\int _{a}^{b}f(x)\,\mathrm {d} x.$
Dentsitate-funtzioak puntu bakoitzean hartzen duen balioak puntuaren inguru horretan beste inguruetan baino probabilitate handiagoa edo txikiagoa biltzen den adierazten du soilik, zorizko aldagai diskretuen banaketa definitzen duten probabilitate-funtzioek ez bezala, non funtzioaren balioak puntuaren probabilitatea adierazten duen.

## Kanpo estekak

* Datuak: Q207522
# Probaleku

Probalekua demak edo probak egiteko egokitutako lekua da, plaza errektangularra ohikoan, Euskal Herriko kirol-instalakuntza berezi bat.

## Ezaugarriak

Probalekuko plazak guztiz horizontala izan behar du, maldarik gabea. Probarria harkoskor biribilez osatutako zoruaren gainetik eramaten da herrestan. Ariketa horretan laguntzeko eta animaliek (edo gizakiek gizon-probetan) irrist ez egiteko, errekarrizko zorua izaten da ohikoena probalekuetan, harriaren eta zoruaren arteko marruskadura egokien gutxitzen duen harri mota. Plazaren luzera aldatzen da herri batetik bestera baina 22 eta 28 metro bitartean ibili ohi dira.
Plazaren luzea egiteari iltzea esaten zaio. Dema arautuetan araudiak eskatzen du probalekuak erdian marka argia izan dezan, zinta esaten zaiona, iltzeak osa ondoren erdiraino iristen bada harria, hainbat iltze eta zinta bat egin duela esaten da.

## Erreferentziak

* ↑ «Euskaltzaindiaren Hiztegia - Probaleku» www.euskaltzaindia.eus (Noiz kontsultatua: 2023-02-09).
* ↑ «Abere-probak - herrikirolak» sites.google.com (Noiz kontsultatua: 2023-02-09).
* ↑ «Idi-dema: Harrobitik plazara - hiru» www.hiru.eus (Noiz kontsultatua: 2023-02-09).
* ↑ Aberre probak / Gizon probak |. (Noiz kontsultatua: 2023-02-09).

## Kanpo estekak

* Datuak: Q116612464
* Multimedia: Probalekuak / Q116612464
# Probagela

Probagela edo saiagela establezimendu komertzialetan arropa aldatzeko erabiltzen den gela da.
Probagelak arropa dendetan egoten dira, eta horietan komeni izaten da jantziak erosi aurretik probatzea. Hortik, haren izena. Bere helburua bezeroen intimitatea babestea da, horiek arropa eranzten ari diren bitartean. Horrela, bada, ohikoa da alkandora-dendetan, saltegi handietan eta arropa dendetan, oro har, probalekuak aurkitzea, baina ez, ordea, zapata-dendetan, sonbreiru-dendetan eta proba egiteko biluztu beharrik ez dagoen bestelako establezimenduetan.
Probagelak gela indibidualak dira, gutxienez ispilu handi bat eta arropa zintzilikatzeko esekigailu finko batzuk dituztenak. Aulkitxoak edo beste altzari txiki batzuk ere izan ditzakete, eta ate edo gortina lerragarri baten bidez ixten dira. Establezimenduaren hondoan daude, leku urrun eta diskretu batean.

## Historia

Badirudi lehen probagelak saltegi handiak zabaltzearekin batera agertu zirela. Émile Zolak bere existentzia deskribatu zuen Au Bonheur des Dames (1883) eleberrian, gizonentzat debekatuta zeudela adieraziz. Urte batzuk geroago, Henri Gervex-ek, 1906an Jeanne Paquin-ek margotu zuenak, ez zen horrelakorik egiten.
Nolanahi ere, Buster Keatonek 1928ko The Cameraman film mutu amerikarrean egin zuen lan probagela batean.

## Probagela birtualak

Etorkizunean, litekeena da probagelak orokortzea, zeinetan ez den beharrezkoa benetako jantziak soinean jartzea, zer efektu duten jakiteko. Hori posible da errealitate birtualaren atalean, errealitate areagotua deiturikoan, elementu errealei birtualak diren beste batzuk gehitzean sortzen dena. Beste aukera bat da gorputza eskaneatzea eta ordenagailu batean hiru dimentsiotan erakustea. Ondoren, gorputz birtualaren gainean katalogo bateko jantziak libreki jartzen dira. Teknologia horien abantaila da denbora gutxian arropa asko probatu daitekeela, eta ez dela beharrezkoa une horretan prest edukitzea. Gainera, estanpatu eta testuretan aldaera asko testatu daitezke, egokiena aukeratzeko.

## Erreferentziak

* ↑ Probagela birtual baten bideoa
* ↑ http://www.masdemoda.com/probadores-virtuales-que-escanean-nuestro-cuerpo/

## Kanpo estekak

* Datuak: Q2213191
* Multimedia: Dressing rooms (clothing shop interiors) / Q2213191
# Probabilitateari buruzko glosarioa

Probabilitateari buruzko glosario honetan terminoek jakintza arloaren garapen-ordenari jarraitzen du.
* Zorizko saiakuntza: zoriagatik hainbat emaitza desberdin izan ditzakeen fenomenoa.
* Gertakizuna edo gertaera: zorizko saiakuntza baten ondoriozko emaitza bat.
* Lagin-espazioa: zorizko saiakuntza bateko gertakizun posible guztien multzoa.
* Probabilitatea: 0-1 bitatreko zenbaki bat, gertakizun baten ziurgabetasuna adierazten duena.
** Gertaera ziurra: 1 probabilitatea duen gertakizuna.
** Gertaera ezinezkoa: 0 probabilitatea duen gertakizuna.
* Aurkako gertakizunak edo gertakizun osagarriak: $A$ eta ${\overline {A}}$ izenda daitezke eta bata gertatzen ez denean bestea gertatzen dela adierazten du (adibidez, gizon eta emakume). Hau betetzen da: $P({\overline {A}})=1-P(A)$.
* Bilketa: bi gertakizunetako bat edo biak gauzatzea adierazten duen eragiketa eta dagokion probabilitatea. $A\cup B$ adierazpenak A eta B gertakizunen bilketa adierazten du.
* Ebaketa: bi gertakizunak batera gertatzea adierazten duen eragiketa. $A\cap B$ adierazpenak A eta B gertakizunen ebaketa adierazten du.
* Bateragarritasuna eta bateraezintasuna: bi gertakizun edo gehiago bateragarriak dira batera gerta daitezkeenan; bestela bateraezinak dira. Gertakizun bateraezinen ebaketa hutsa da. Gertakizun bateraezinen bilketaren probabilitatea gertakizun horien probabilitateak gehituz kalkulatzen da: $P(A_{1}\cup A_{2}\cup \ldots \cup A_{n})=P(A_{1})+P(A_{2})+\ldots +P(A_{n})$
* Kenketa: gertakizun bat bai baina bestea ez gertatzea adierazten duen eragiketa. $A-B$ adierazpenak A ken B eragiketa, A gertatzea baina B ez, adierazten du.
* Inklusio-esklusio erregela: bereziki gertakizun bateragarrien bilketaren probabilitatea kalkulatzeko erabiltzen den formula.
* Baldintzapeko probabilitatea edo probabilitate baldintzatua: gertakizun bat gauzatu dela jakinda, beste gertakizun baten probabilitatea. $P(A/B)$ adierazpenak B baldintzapeko (B gertatu dela jakinda) Aren probabilitatea adierazten du.
* Biderketa-erregela: ebaketa baten probabilitatea kalkulatzeko erabiltzen den formula: $P(A_{1}\cap A_{2})=P(A_{1})P(A_{2}/A_{1})$.
* Independentzia: bi gertakizun elkarrekiko independenteak dira bata gauzatzean bestearen probabilitatea aldatzen ez denean, hau da, batak besteari buruzko informazioarik gaineratzen ez duenean bestearen probabilitateari buruz.
* Bayesen teorema: hasierako probabilitate multzo bat beste gertakizun bat gauzatu dela jakinda aldatu edo egokitzea ahalbidetzen duen teorema.

## Kanpo estekak

* Datuak: Q12266214
# Proustita

Proustita sulfuro motako minerala da.

## Ezaugarriak

Proustita sulfuro mineralaren formula kimikoa hau da: ${\ce {Ag3AsS3}}$. Sistema trigonalaren arabera sortzen ditu kristalak. Mohs eskalaren arabera duen gogortasunaren balioa 2 - 2,5 da.

## Erreferentziak

* 1 2 (Ingelesez) «Proustite: Mineral information, data and localities.» www.mindat.org (Noiz kontsultatua: 12-05-2019).
# Proudita

Proudita mineral bat da.

## Ezaugarriak

Proudita elementu kimiko mineralaren formula kimikoa hau da: ${\ce {CuPb7.5Bi9.33(S,Se)22}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2 - 2,5 da.

## Erreferentziak

* 1 2 (Ingelesez) «Proudite: Mineral information, data and localities.» www.mindat.org (Noiz kontsultatua: 12-05-2019).
# Què volen aquesta gent

Què volen aquesta gent? (euskaraz, "Zer nahi du jende honek?") 1968an Maria del Mar Bonetek egindako abestia da, Lluís Serrahimaren poema baten letrarekin. Letra zein abestia frankismoaren errepresio politikoa salatzeko sortu ziren. Cova del Dracen egindako kontzertu baten ostean, zentsurak abestea debekatu zuen, eta irrati bidez emititzea ere. Debekuari aurre egiteko, beste izenburu batzuk jarri zitzaizkion kontzertuetan, adibidez A trenc d'alba edo De matinada.

## Kanpo estekak

* Datuak: Q769562
# Qué!

Qué! Espainian argitaratutako doako egunkari bat zen, Vocento taldearena. 2005ean sortua, 2012an desagertu zen. Tokian tokiko 16 edizio zituen: Alacantekoa, Asturiaskoa, Bartzelonakoa, Bilbokoa, Coruñakoa, Gipuzkoakoa, Kantabriakoa, Cartagenakoa, Madrilgoa, Malagakoa, Mallorcakoa, Murtziakoa, Sevillakoa, Valentziakoa, Vigokoa eta Zaragozakoa.
Krisialdi ekonomikoak eragindako publizitatearen jaitsierak eraginda, egunkariaren diru sarrera nagusienetako bat kolokan jarri zen. Egoera okertzean Vocento taldeak, Que! egunkaria El Nervión Bilboko doako egunkariarekin bat egitea erabaki zuen, horrela Qué! Nervión egunkaria sortuta.

## Kanpo estekak

* (Gaztelaniaz) Qué! egunkariaren webgunea
* Datuak: Q3312268
# Quzhou

Quzhou (txinera sinplifikatuz: 衢州; pinyineraz: Qúzhōu), Zhejiang probintzian kokatutako prefektura mailako hiria da. Guztira, 2.456.000 biztanle inguru dauzka 2004ko erroldaren arabera eta 8.846 kilometro koadroko azalera.

## Inguru naturala eta kokapena

Prefektura mailako Quzhou hiriaren mugakideak honakoak dira: Hangzhou iparraldean, Jinhua ekialdean, Lishui hego-ekialdean, Anhui probintzia ipar-mendebaldean, eta Jiangxi probintzia hego-mendebaldean.

## Banaketa administratiboa

* Kecheng Barrutia (柯城区)
* Qujiang Barrutia (衢江区)
* Jiangshan Hiria (江山市)
* Changshan Konderria (常山县)
* Kaihua Konderria (开化县)
* Longyou Konderria (龙游县)

## Klima

Datu klimatikoak (Quzhou, 1971—2000) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 9.4 | 11.0 | 15.0 | 21.6 | 26.4 | 29.2 | 33.5 | 33.1 | 28.5 | 23.7 | 18.0 | 12.5 | 21.8 |
| Batez besteko tenperatura minimoa (°C) | 2.4 | 3.9 | 7.6 | 13.3 | 18.1 | 21.8 | 24.9 | 24.7 | 20.7 | 15.2 | 9.3 | 3.7 | 13.8 |
| Pilatutako prezipitazioa (mm) | 79.8 | 111.5 | 202.7 | 214.8 | 235.2 | 316.3 | 153.1 | 101.6 | 99.9 | 76.9 | 62.0 | 51.2 | 1705.0 |
| Prezipitazio egunak (≥ 0.1 mm) | 13.7 | 14.5 | 19.0 | 18.1 | 16.8 | 16.8 | 11.7 | 12.1 | 10.3 | 9.7 | 8.2 | 8.6 | 159.5 |
| Eguzki orduak | 101.3 | 90.2 | 92.8 | 118.0 | 145.5 | 150.2 | 237.9 | 239.6 | 181.5 | 166.1 | 145.1 | 141.6 | 1809.8 |
| Hezetasuna (%) | 80 | 80 | 82 | 80 | 79 | 82 | 77 | 76 | 79 | 78 | 77 | 76 | 78.8 |
| Iturria: 2010-10-07 ||||||||||||||

## Ikus, gainera

* Zhejiang probintziaren banaketa administratiboa

## Erreferentziak

* ↑ http://cdc.cma.gov.cn/shuju/search1.jsp?dsid=SURF_CLI_CHN_MUL_MMON_19712000_CES&tpcat=SURF&type=table&pageid=3 China Meteorological Administration

## Kanpo estekak

* (Txineraz) Quzhou hiriko gobernuaren webgunea.
* Datuak: Q58235
* Multimedia: Quzhou / Q58235
# Quzhou aireportua

Quzhou Aireportua (txineraz: 衢州机场), (NAGE: JUZ, NAZE: ZSJU), Txinako Herri Errepublikako Zhejiang probintziako Quzhou hirian dago.

## Hegaldiak

* China United Airlines (Beijing-Nanyuan)
* Shenzhen Airlines (Shenzhen)

## Ikus, gainera

* Txinako Herri Errepublikako aireportuen zerrenda

## Kanpo estekak

* Datuak: Q1014270
* Multimedia: Quzhou Airport / Q1014270
# Qué he sacado con quererte

"Qué he sacado con quererte" (euskaraz "Zer atera dut zu maitatzearekin") Violeta Parra abeslari txiletarraren abesti ospetsua da. Abestia Recordando a Chile (una chilena en París) (1965) albumean jaso zen. Abestia auen maputxe batean oinarrituta dago.

## Gaia

Abesti hau maitasun ezaren eta atsekabearen oda bat da, Gilbert Favre suitzarrarekin, Violeta Parrak izandako harreman sentimental ekaiztsu batek sortua. Abestia erritmo sinplea da, maputxe aiene batean inspiratua.

## Hitzak

Abestiak horrela dio:
¿Qué he sacado con la luna, ¡Ay, ay, ay! Que los dos miramos juntos? ¡Ay, ay, ay! ¿Qué he sacado con los nombres ¡Ay, ay, ay! Estampados en el muro? ¡Ay, ay, ay! Como cambia el calendario, ¡Ay, ay, ay! Cambia todo en este mundo. ¡Ay, ay, ay! ¡Ay, ay, ay! ¡Ay! ¡Ay! ¿Qué he sacado con el lirio ¡Ay, ay, ay! Que plantamos en el patio? ¡Ay, ay, ay! No era uno el que plantaba; ¡Ay, ay, ay! Eran dos enamorados. ¡Ay, ay, ay! Hortelano, tu plantío ¡Ay, ay, ay! Con el tiempo no ha cambiado. ¡Ay, ay, ay! ¡Ay, ay, ay! ¡Ay! ¡Ay!! Ay! ¿Qué he sacado con la sombra ¡Ay, ay, ay! Del aromo por testigo, ¡Ay, ay, ay! Y los cuatro pies marcados ¡Ay, ay, ay! En la orilla del camino? ¡Ay, ay, ay! ¿Qué he sacado con quererte, ¡Ay, ay, ay! Clavelito florecido? ¡Ay, ay, ay! ¡Ay, ay, ay! ¡Ay! ¡Ay! Aquí está la misma luna, ¡Ay, ay, ay! Y en el patio el blanco lirio, ¡Ay, ay, ay! Los dos nombres en el muro, ¡Ay, ay, ay! Y tu rastro en el camino. ¡Ay, ay, ay! Pero tú, palomo ingrato, ¡Ay, ay, ay! Ya no arrullas en mi nido. ¡Ay, ay, ay!

## Bertsioak

Abesti hau Latinoamerikan oso ezaguna da, eta, ondorioz, bertsio ugari ezagutu ditu. Hona hemen bertsionatu duten abeslari batzuek: Natalia Lafourcade, Raphael, Guadalupe Plata, Mercedes Sosa, Ángel Parra, Isabel Parra...

## Erreferentziak

* ↑ https://edicionesgcc.org.ar/producto/que-he-sacado-con-quererte/
* ↑ http://historiadeneuquen.blogspot.com/2017/08/historia-de-una-cancion-y-sus-mejores.html
* ↑ http://www.violetaparra100.cl/cancionero/que-he-sacado-con-quererte/

## Kanpo estekak

* Jatorrizko abestia You Tuben.
* Datuak: Q111698053